[{"text_idx": "#000000", "text": "En somermezo, akvomelonoj arde forkonsumig\u0302as. Zhang Linghui, melonfrapisto c\u0302e la kooperativo Pangnongxing en Daxing-distrikto, Pekino, tiel komencas sian c\u0302iutagan laboron: lokaj kamparanoj alportas c\u0302arojn da j\u0302usplukitaj akvomelonoj, s\u0302i tuj prenas unu en la liva mano kaj milde frapas kelkfoje per la dekstra montfingro, sekve, post peso, tuj j\u0302etis g\u0302in al sia kolego por gradigi... La tuta procezo postulas nur kvin au\u0306 ses sekundojn, rapide kaj orde."}, {"text_idx": "#000001", "text": "Danke al la unikaj naturaj kondic\u0302oj, Panggezhuang de Pekino havas historion de pli ol 600 jaroj por akvomelona plantado. Hodiau\u0306 lokaj akvomelonoj estas ne nur vendataj al c\u0302irkau\u0306aj urboj, sed ankau\u0306 vaste konataj en suda C\u0302inio. La disvolvig\u0302o de la akvomelona industrio ankau\u0306 ekhavis novajn postulojn por pli bona kvalito, kaj la nova profesio \"melonfrapisto\" naskig\u0302is."}, {"text_idx": "#000002", "text": "Zhang Linghui, naskita en 1998, forlasis sian klient-servan laboron en sia hejmloko kaj venis al la distrikto kun siaj familianoj. S\u0302i uzis nur du monatojn por farig\u0302i sendependa \"melonfrapisto\". \"Lerni kiel frapi melonojn komencig\u0302as de observado al pesilo. Kiam la akvomelono estas pesita, vi devas au\u0306skulti la frapadon de majstro, kaj mem provi la sonon de la frapata akvomelono. C\u0302i tio estas laboro bazita sur spertado. Ju pli multe oni frapas, des pli precize oni distingas.\" Zhang Linghui diris: \"Kiam mi trafas nekvalifikan melonon, mi tranc\u0302os g\u0302in por vidi, kia g\u0302i estas interne, kaj poste mang\u0302os g\u0302in. Mi povas diri, ke c\u0302i tiu laboro permesas min libere frandi akvomelonojn!\""}, {"text_idx": "#000003", "text": "La aspekto kaj sono de akvomelonoj je malsamaj maturecoj estas malsamaj: \"La normo de bona akvomelono estas g\u0302ia matureco. Oni devas certigi, ke g\u0302i ne estas kruda au\u0306 malplena en la manoj de konsumantoj. La sono de bona akvomelono estas malalta, iom malklara sed tre lau\u0306ta, vi povas senti tremecon de la melono kiam vi frapas g\u0302in en la mano. La sono de nematura melono estas relative klara, kaj g\u0302ia frapa sento similas tiun de s\u0302tono.\""}, {"text_idx": "#000004", "text": "Kun rapida disvolvig\u0302o de fres\u0302a podetala vendado, pli kaj pli da agrikulturaj produktoj povas esti vendataj al pli foraj lokoj per interreto, sed la kvalito de produktoj ne tus\u0302eblaj estas iom maltrankviliga por ac\u0302etontoj. C\u0302i-flanke la retkomercaj platformoj havas relative detalajn postulojn por la grandeco, dolc\u0302eco kaj matureco de akvomelonoj. \"La laboro de la melonfrapisto ludas grandan rolon por la efikeco de akvomelona kvalitkontrolo kaj preciza administrado.\" Zhang Dong, respondeculo de la kooperativo, diris: \"Nia teamo de melonfrapistoj plenumas nur la taskon frapi melonojn c\u0302iutage. Dum la pinta periodo, c\u0302iu frapisto povas frapi averag\u0302e 7 000 melonojn tage, kaj la erarkvanto estas sub 5%. Kompare kun tradiciaj kanaloj, la var-revena indico kaj perdokvoto multe reduktig\u0302is.\""}, {"text_idx": "#000005", "text": "Multaj lokaj akvomelonaj kooperativoj komencis krei siajn proprajn markojn kaj vendi ilin tutlanden per vivelsendoj. La tuta procezo, de frapado g\u0302is pakado de melonoj, estas klare videbla de interretaj ac\u0302etantoj, la rolo de melonfrapisto helpas ilin senti la kvaliton."}, {"text_idx": "#000006", "text": "La pliig\u0302o en akvomelona vendo kaj kvalito ankau\u0306 plibonigas la plant-nivelon de la loko kaj tiele multigas la enspezon de kamparanoj. Zhang Dong diris: \"En la pasinteco, kamparanoj plantis melonojn lau\u0306vole. La akvomelonoj havis neegalajn grandecojn, kaj vendkanaloj kaj enspezo ne estis stabilaj. Nun, ni liveras profesian gvidadon al la kooperativo, kaj subskribas kontraktojn kun kamparanoj, ke ili portu bonajn akvomelonojn al ni. Tiel, la kanalo kaj kvalito estas garantiitaj, kaj ili povas pli multe gajni je milojn da juanoj ol antau\u0306e.\""}]